മിസിസിപ്പി നഗരഹൃദയത്തില് മഹാത്മാഗാന്ധിയുടെ വെങ്കല പ്രതിമ അനാച്ഛാദനം ചെയ്തു വാഷിംഗ്ടണ് : അമേരിക്കയില് മഹാത്മാ ഗാന്ധിയുടെ പുതിയ പ്രതിമ അനാച്ഛാദനം ചെയ്തു. അമേരിക്കന് നഗരമായ മിസിസിപ്പിയുടൈ ഹൃദയ ഭാഗത്താണ് മഹാത്മാഗാന്ധിയുടെ പ്രതിമ സ്ഥാപിച്ചത്. അറ്റ്ലാന്റയിലെ ഇന്ത്യന് കോണ്സല് ജനറല് ഡോ. സ്വാതി കുല്ക്കര്ണി പ്രതിമ നഗരത്തിന് സമര്പ്പിച്ചു.പ്രശസ്ത ശില്പിയായ രാം സുതാര് രൂപകല്പ്പന ചെയ്തതാണ് ഈ വെങ്കല പ്രതിമ. നഗരത്തിലെ കോഹഹോമ കൗണ്ടി കോടതിയിലെ പുല്ത്തകിടിയിലാണ് പ്രതിമയുടെ സ്ഥാനം. 75 വര്ഷങ്ങള്ക്ക് മുന്പ് ഇന്ത്യയെ സ്വാതന്ത്ര്യത്തിലേക്ക് നയിച്ച മഹാത്മവിന് ആദരാജ്ഞലിയായി സമര്പ്പിക്കുന്നുവെന്ന് ഡോ സ്വാതി കുല്ക്കര്ണി വ്യക്തമാക്കി. മാര്ട്ടിന് ലൂഥര് കിംഗ് ജൂനിയര്, നെല്സണ് മണ്ടേല , ആല്ബര്ട്ട് ഐന്സ്റ്റീന് തുടങ്ങി ലോക നേതാക്കളും ബൗദ്ധിക ചിന്തകരുമടക്കം നിരവധി പേര് പിന്തുടരുന്ന ആശയമാണ് ഗാന്ധിയുടേതെന്ന് അവര് വ്യക്തമാക്കി.